ORI โบรกฯชูหุ้น Growth Stock แถมปันผลเด่น แนะซื้อเป้า 25.40 บ.
ORI โบรกฯชูหุ้น Growth Stock แถมปันผลเด่น แนะซื้อเป้า 25.40 บ.
16 ก.ค. 2561

บล.ฟินันเซีย ไซรัส ระบุในบทวิเคราะห์วันนี้(16ก.ค.) ว่า บริษัท ออริจิ้น พร็อพเพอร์ตี้ จำกัด (มหาชน) หรือ ORI เป็น 1 ใน 15 หุ้นของบทวิเคราห์ “หุ้นดี PE เหมาะสม” ที่เราคาดกำไรไตรมาส 2/61 จะโตได้ทั้งเทียบไตรมาสก่อนหน้า และ เทียบช่วงเดียวกันของปีก่อน อีกทั้งยังเป็น Growth Stock ที่คาดกำไรปีนี้โตเด่น +42% เทียบช่วงเดียวกันของปีก่อน และปีหน้า +31% เทียบช่วงเดียวกันของปีก่อน
Backlog รองรับรายได้ปี 2018-19 ไปมากกว่าครึ่งของที่คาด และมีการขยายธุรกิจไปโรงแรม+ออฟฟิสให้เช่าเพื่อลดความเสี่ยง ขณะที่ ราคาหุ้นร่วงจนทำให้ PE2018 เหลือเพียง 11 เท่า ต่ำกว่าค่าเฉลี่ยในอดีตที่ 14 เท่า และคาดปันผลน่าสนใจ 4% ต่อปี